你有冇試過沉醉喺創造嘅滿月燈光下
喺沙灘度整啲微型嘅山丘
又或者呼吸住地球上
第一棵樹嘅香氣？
呢啲係我為咗理解深時
而創作出嚟嘅藝術作品
咩嘢係深時
同埋點解對我哋咁重要？
呢個術語講緊嘅係
地球跨越幾百萬年嘅歷史
我第一次遇到深時嗰陣
就喺讀完書之後
冇工返
亦唔知道要做啲咩
所以我喺冰島偏遠北部酒店
做打掃客房嘅服務員
我向自己嘅軸心傾鈄
跟住開始連串嘅探索
嘗試搞清楚點樣
講述深時嘅故事
我一直喺工作
係咁追求
帶我穿越咗宇宙
地球嘅地質層
邂逅初期嘅生命
我喺冰島意識到
我哋生活喺一個星球上面
透過認清原始嘅風貌
開始明白，我哋唔係無中生有
大海、天空、地球、空氣：
我哋係嚟自同一樣嘢
我哋係要共存
喺我嘅一生中
我哋人類已成為咗一股地質力量
令到全世界冰川融化
我藉著將遙遠景物拉近生活
打動我哋嘅心
當然，我設立咗條電話熱線
任何人都可以打電話
即時聽到冰川融化嘅聲音
（冰塊裂開）
呢啲聲音係景物消失緊嘅哀號
（冰川融化）
我哋可以通過觸感體驗連繫深時呢？
呢件藝術品係「日全蝕」
以鏡球將人類記錄過嘅
所有日蝕擺埋一齊
超過 10,000 幅影像
反映出日蝕整個進程
我哋被佢哋嘅光包圍着
可能被迷倒
令我喺度諗：
深時嘅顏色係咩呢？
我繪製咗整個宇宙嘅顏色
由一開始到潛在嘅終結
由第一顆星嘅淺藍色調
到最後一盞燈嘅黑褐色
我哋身體入面嘅每粒原子
喺數十億年前嘅一顆恆星中形成
恆星嘅剩餘部份組成咗我哋所有人
我希望收集哂全宇宙
就快死嘅每顆恆星
用嚟整個地圖
結果：
超過 27,000 顆超新星
恒星黑洞
同伽馬射線爆發出微弱閃光
如同鋁針尖一樣
你所睇到嘅係星辰墳場
然而呢樣嘢影射著生活
我哋人類走到嚟呢度
簡直就係奇蹟
「化石頸鏈」係從生命嘅原料串連嘅世界
每粒珠都係由古老化石雕刻而成
逐粒逐粒將地質時期串起
見證地球嘅重要歷史時刻
第一個單細胞生命
第一朵花
第一隻可以睇到同飛嘅生物
「化石頸鏈」代表我哋一直演變緊
我哋每日都會行過啲樹
但係有冇諗過佢哋係我哋嘅親戚呢？
我哋同樹有咁多一樣嘅基因
而樹木為我哋提供氧氣
我想創造一個
由地球上每種樹製成嘅雕塑
嚟表揚佢哋
呢個係「空洞」
喺由建築師 Zeller 同 Moye 整嘅
集合咗 10,000 種
有幾百萬年壽命嘅樹
差唔多每個國家都有
向我哋捐贈木材樣板
有印度榕樹
白桑葚
黎明紅木
同嚟自周圍神聖森林嘅樹枝
望上去睇下啲燈光
睇到依家最受威脅嘅樹木品種
喺我最近嘅工作
我逐漸認為回顧過去
同期待未來一樣咁重要
我哋點樣同未來嘅世代溝通呢？
又點樣建構穿越時空嘅橋呢？
我認為世界文學之聲
可能係最擅長做呢項工作
所以我提出咗未來圖書館：
森林
房間
100 位作者喺 100 年
由 2014 年開始
喺奧斯陸嘅郊區
我哋種咗一千棵小雲杉樹
當佢哋完全長大
就會被斬整成紙張
為期 100 年，每年都有
唔同作者寫新嘅作品
佢哋嘅文字會成為書嘅選集內容
印喺用呢啲樹整嘅紙度
只係喺 2114 年先至可以睇
「未來圖書館」嘅重心係時間同長久性
亦都係種希望同儀式
每年春天，我哋都會去森林朝聖
作者交出手稿同宣佈標題
佢哋嘅手稿會擺喺奧斯陸新嘅圖書館
你除咗對鞋
入去裏面
每個玻璃櫃桶
都裝有一份手稿
從宇宙嘅角度睇
100 年唔係好長
不過如果我嗰細仔
有命睇到呢啲書
佢嘅世界就好可能
變成係面目全非㗎喇
人類可否生存到睇到呢啲書呢？
未來圖書館係長達一世紀嘅禱告
我哋可能睇唔到將來嘅世代
但係我哋嘅行動將大家連結埋一齊
我想睇到將來嘅讀者
「我見到你。」
「我哋見到你。」
點解同深時連結
對我哋咁重要呢？
狹隘視野可能係人類最大嘅威脅
做人就要理解
我哋係漫長連續體嘅部分
讓我哋擁抱宇宙背景
尊重原本嘅我哋
同埋緊緊捉住未來
多謝